**0018**

**Өйткені, сен маңыздысың.**

***«Сенің қолыңнан шыққан аспаныңа,***

***Өзің орнатқан ай мен жұлдыздарға***

***Назар аударған әрбір уақытымда***

***Мынадай сұрақтар туады ойымда:***

***Өзің ескеретіндей адам сонша кім,***

***Сен қамқорлайтындай адам баласы кім?»***

***(Забур 8:4-5)***

«Аполлон-8» ғарыш кемесінің ғарышкерлері, Аймен кездескеннен кейін Жерге оралғанда, олар ғарыш кеңістігінің қандай шексіз екендігі туралы ой жүгіртіп, сегізінші Забур жырын оқыды, онда Дәуіт былай деп жазды:

«Сенің қолыңнан шыққан аспаныңа,

Өзің орнатқан ай мен жұлдыздарға

Назар аударған әрбір уақытымда

Мынадай сұрақтар туады ойымда:

Өзің ескеретіндей адам сонша кім,

Сен қамқорлайтындай адам баласы кім?»

(Забур 8:4-5)

Аспанның қаншалықты кең екенін көру үшін ғарышқа ұшудың қажеті жоқ. Алайда, айсыз түнде аспанның кеңдігін байқап, Құдайдың жаратылысына таңдану үшін, сізге қаладағы көше шамдарынан алыстау керек.

8-ші Забурдың сөздері, кішкентай кезінде шопан болып, кейін Исраил халқының патшасы болған адамға тиесілі. Әрине, Дәуіт көптеген күндерді Яһудеяның таулы қыраттарында, әкесінің қойларымен бірге, Құдайдың жаратылыстарының шексіздігіне тамасана өткізді. Дәуіт, бізге ең жақын жұлдыз Альфа Центаврдің, бізден 42 триллион шақырым қашықтықта орналасқанын білмеген шығар. Бұл дегеніміз, 42 саны жиырма бір нөлмен жазылуы керек. Жарық жылдамдығы осындай қашықтықты қамтуы үшін ол 4,5 жарық жылын қажет етеді (жарық жылдамдығы секундына 300 000 шақырым). Мұны, бізге бір жарым секундта жететін айдың жарығымен салыстырыңыз.

Егер сіз, әлемнің үлкендігімен және жер бетіндегі адамдардың көптігімен салыстырғанда, Құдайдың алдында ештеңе білдірмеймін деген ойға жол берсеңіз, онда, үлкендік әрқашан құнды бола бермейтінін есте сақтаңыз. Біз Құдайдың жаратылысының үлкендігіне таңданамыз, бірақ бос кеңістіктің көлемі, нақты бір адамның өмірінен маңыздырақ емес.

Мынандай жағдайды елестетіңіз. Бір ерлі-зайыпты отбасы, әртүрлі құнды суреттер мен өнер туындылары бар үйде тұрады, бірақ бұл адамдардың балалары жоқ. Бір күні, Құдай олардың отбасын кішкентай сәбимен жарылқайды. Осы әдемі сарайдың, үшінші қабатында, оған арнайы жабдықталған бөлмесі болды. Содан кейін, бір түні, әкесі түтіннің иісінен оянады, сөйтсе, үйде өрт шығыпты.

Ең алдымен, оны не алаңдатады? Қабырғадағы суреттер, керемет өнер туындылары, қымбат зергерлік бұйымдар мен сейфтегі ақша ма? Әрине, жоқ. Біріншіден, ол баласына, оны құтқаруға барады, өйткені, ақшамен, өмірдегі ең маңызды нәрсені - адам өмірін сатып ала алмайды. Бұл бала, оның еті мен қаны.

Менің досым, сіз Құдай үшін соншалықты маңызды болғандықтан, Ол, Көктегі Әкеңіздің сізге деген ұлы сүйіспеншілігі туралы айтып берген Өз Ұлын жіберді.

Құдайды, үлкен ғаламшарымыздың бүкіл ғарыш кеңістігінен гөрі, сіздің жүрегіңіздің ішкі күйі көбірек уайымдатады. Жаратылған ғалам ерекше хабарды жеткізеді. Ол Оның ұлы құдіреті туралы айтады, бірақ айқыш ағаштың үні одан да қаттырақ естіледі, өйткені, ол, Құдайдың бізді Өзінің еркімен қайта біріктіргісі келетінін айғақтайды. Дәуіт бірде айтқандай: «Уа, Жаратқан Тәңір, Иеміз біздің, бүкіл дүниеде әйгілі Өзіңнің сондай айбынды да даңқты есімің!» (Забур 8:2)